Diari Oficial de la Generalitat Valenciana


Sumari del DOGV 8027, del 26-04-2017 (2017/3439)

DECRET 52/2017, de 21 d'abril, del Consell, pel qual s'aproven les bases reguladores i es concedeixen les ajudes per a pal·liar els danys produïts pels incendis forestals a Artana, el Poble Nou de Benitatxell i Bolulla, a l'estiu de 2016.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8027

Data del DOGV
:   26-04-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/3439


Data del document
:   21-04-2017

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * ajuda pública

DECRET 52/2017, de 21 d'abril, del Consell, pel qual s'aproven les bases reguladores i es concedeixen les ajudes per a pal·liar els danys produïts pels incendis forestals a Artana, el Poble Nou de Benitatxell i Bolulla, a l'estiu de 2016. [2017/3439]  
El Consell, el dia 14 d'octubre de 2016, va acordar iniciar les actuacions per a pal·liar els danys produïts pels incendis forestals originats el 25 de juliol de 2016 en el municipi d'Artana (Castelló) i el 4 de setembre de 2016 en els municipis del Poble Nou de Benitatxell i Bolulla (Alacant). A aquests efectes, va atribuir al director general de l'Agència de Seguretat i Resposta a les Emergències la coordinació de totes les actuacions dels diferents departaments del Consell i amb altres administracions públiques, en relació amb les accions que hagueren de desenvolupar-se per a aconseguir la tornada a la normalitat al més prompte possible de totes les zones que es van veure afectades, així com per a proposar les actuacions necessàries per a minimitzar els danys produïts pels esmentats incendis forestals.  
Aquest acord establia un termini perquè els municipis afectats per aquests incendis forestals presentaren les seues estimacions de danys, tant d'infraestructures i béns públics, com dels que hagueren pogut patir les instal·lacions i infraestructures agràries, o d'altres sectors econòmics distints del forestal, així com dels possibles danys a béns mobles i immobles de persones físiques o jurídiques que no estigueren cobertes pel sistema d'assegurances. Així mateix indicava que, per a la seua estimació, podien demanar el suport tècnic de la Generalitat o d'altres administracions públiques.  
Dins del termini de presentació de sol·licituds van ser presentades les estimacions dels danys dels municipis afectats pels incendis forestals.  
Amb posterioritat, es va procedir a la determinació dels departaments competents de la Generalitat, i es va realitzar una avaluació tècnica de les valoracions presentades d'acord amb el que estableix l'acord del Consell, així com a la determinació dels procediments per a dur a terme les mesures que correspongueren.  
Com a conseqüència de tot això, hi consta una proposta tècnica amb indicació dels municipis afectats, tipus d'actuació i imports, que hauran d'atendre's amb càrrec al Fons de Contingència previst en l'article 43 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, prèvies les modificacions pressupostàries previstes en l'article 9 de la Llei 14/2016, de 30 de desembre, de pressupostos de la Generalitat per a 2017.  
  
D'acord amb el que s'ha dit anteriorment, atés el que disposa l'article 168.1.c de la Llei 1/2015, a proposta del president de la Generalitat, i amb la deliberació prèvia del Consell, en la reunió de 21 d'abril 2017,  
  
  
DECRETE  
  
Article 1. Objecte  
L'objecte d'aquest decret és aprovar les bases reguladores de les ajudes directes als ajuntaments que s'indiquen en l'article següent, en la quantia i distribució que s'indica, per a accions dirigides a pal·liar els danys produïts pels incendis forestals originats el 25 de juliol de 2016 en el municipi d'Artana (Castelló) i el 4 de setembre de 2016 en els municipis del Poble Nou de Benitatxell i Bolulla (Alacant), i concedir les ajudes indicades a càrrec del Fons de Contingència del pressupost de la Generalitat per a 2017.  
  
Article 2. Import de les ajudes  
1. Sense perjudici de la tramitació de les modificacions de crèdit que resulten necessàries, s'aproven ajudes, per un import global màxim de 201.750, euros, destinades als ajuntaments que s'indiquen, i en les quanties indicades a continuació, per a la realització de les actuacions necessàries per a pal·liar els danys produïts pels incendis forestals esmentats a l'article 1:  
  
  
Municipi Quantia de l'ajuda (euros)  
Alcudia de Veo 500  
Artana 1.250  
Tales 4.250  
Callosa d'en Sarrià 1.250  
Xàbia 194.500  
  
2. Aquestes ajudes s'atorguen a l'empara de l'article 168.1.c de la Llei 1/2015, en virtut de les circumstàncies de què es va deixar constància en els acords del Consell del 14 d'octubre de 2016, pels quals es van iniciar actuacions per a pal·liar els danys produïts pels incendis forestals originats el 25 de juliol de 2016 en el municipi d'Artana (Castelló) i el 4 de setembre de 2016 en els municipis del Poble Nou de Benitatxell i Bolulla (Alacant), publicats en el Diari Oficial de la Generalitat Valenciana del 21 d'octubre de 2016.  
  
Article 3. Finalitat  
Els imports s'hauran de destinar exclusivament a la realització, per part dels ajuntaments indicats, d'actuacions per a pal·liar els danys produïts pels incendis forestals a què s'al·ludeix en l'article 1, de conformitat amb les valoracions presentades, ja siga per mitjà d'actuació directa o per mitjà d'ajudes a persones físiques o jurídiques.  
  
Article 4. Obligacions de les entitats locals  
Les corporacions locals assumiran les obligacions següents:  
a) Dur a terme les actuacions previstes en un termini de sis mesos comptats des de l'endemà de la publicació d'aquest decret en el Diari Oficial de la Generalitat Valenciana.  
b) Presentar, davant de l'Agència de Seguretat i Resposta a les Emergències, una memòria final que certifique la correcta realització de les diferents actuacions, juntament amb un certificat exprés que tots els danys ho són com a conseqüència dels incendis forestals objecte d'aquest decret.  
c) Justificar la totalitat de les despeses realitzades fins al 100 % de l'aportació efectuada, i s'hi inclourà una relació completa que especifique capítol de despesa i tipologia d'actuació, d'acord amb allò que s'ha indicat en l'article 5 d'aquest decret. Es podrà justificar fins a un 10 % de l'import concedit amb criteris diferents dels establits en l'article 5 d'aquest decret per a atendre conceptes com ara direcció d'obra i tramitació d'expedients.  
d) Reintegrar els fons percebuts que no hagueren sigut degudament justificats dins del termini i en la forma corresponent davant de l'Agència de Seguretat i Resposta a les Emergències.  
e) Sotmetre's a les actuacions de comprovació que, respecte a la gestió d'aquests fons, duguen a terme el personal tècnic competent en les matèries objecte d'aquestes ajudes de la Conselleria d'Agricultura, Medi Ambient, Canvi Climàtic i Desenvolupament Rural, de la Conselleria d'Habitatge, Obres Públiques i Vertebració del Territori i de la Direcció General de l'Agència de Seguretat i Resposta a les Emergències, així com respecte a les actuacions de control financer que realitze la Intervenció de la Generalitat i als procediments fiscalitzadors de la Sindicatura de Comptes.  
  
Article 5. Actuacions previstes  
Les ajudes que s'aproven en aquest decret es podran destinar a cobrir els danys següents, pels imports i amb les condicions que s'indiquen:  
1. Danys en infraestructures i béns públics: fins al 100 % del valor dels danys produïts per l'incendi, i es considerarà l'import de les obres a executar en les infraestructures o béns públics afectats per l'incendi.  
  
A aquests efectes, s'exclouen d'aquest concepte les activitats de generació, transport i distribució d'energia elèctrica i instal·lacions de telecomunicació.  
2. Danys en instal·lacions i infraestructures agràries: fins al 100 % del valor dels danys produïts per l'incendi, considerant els mòduls següents:  
Garrofera 1.200 ?/ha  
Ametler 1.590 ?/ha  
Cítrics 6.000 ?/ha  
Fruiters 2.700 ?/ha  
Olivera 1.615 ?/ha  
Vinya 1.800 ?/ha  
3. Danys en béns i infraestructures cinegètiques: fins al 100 % del valor dels danys produïts per l'incendi, considerant els costos unitaris següents:  
Sembres cinegètiques: 500,00 ?/ha.  
Punts artificials d'alimentació (menjadors): 330,00 ?/u.  
Punts artificials d'aigua (abeuradors): 150,00 ?/u.  
Senyalització: 7,50 ?/u.  
  
Article 6. Efectes  
Aquest decret produirà efectes des de l'endemà de la publicació en el Diari Oficial de la Generalitat Valenciana.  
Contra aquest decret, que posa fi a la via administrativa, de conformitat amb el que estableix l'article 114.1.c de la Llei 39/2015, d'1 d'octubre, del procediment administratiu comú, de les administracions públiques, les persones interessades podran interposar els recursos següents:  
a) Potestativament, un recurs de reposició davant del mateix òrgan que ha dictat l'acte, en el termini d'un mes comptat des de l'endemà de la publicació en el Diari Oficial de la Generalitat Valenciana, de conformitat amb el que estableixen els articles 112, 123 i 124 de la Llei de la Llei 39/2015, tenint en compte que no és possible simultaniejar el recurs contenciós administratiu i el potestatiu de reposició.  
  
b) Directament, un recurs contenciós administratiu davant de la jurisdicció contenciosa administrativa en el termini de dos mesos comptats a partir de l'endemà de la notificació d'aquesta resolució, o publicació, si és el cas, en el Diari Oficial de la Generalitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
c) En el cas que la persona interessada siga una administració pública, no es pot interposar un recurs en la via administrativa, sense perjudici del que disposa l'article 44 de la Llei 29/1998, de 13 de juliol, i haurà de requerir prèviament que s'anul·le o revoque aquest acte, en el termini de dos mesos comptats des de l'endemà de la notificació, o publicació, si és el cas, en el Diari Oficial de la Generalitat Valenciana, tenint en compte que això no incideix en l'executivitat de l'acord ni interromp els terminis amb vista a la seua fermesa, pel fet de no ser substitutiu del règim de recursos en la via administrativa.  
Tot això sense perjudici que les persones interessades puguen exercitar qualsevol altra via que consideren oportuna.  
  
València, 21 d'abril de 2017  
  
El president de la Generalitat,  
XIMO PUIG I FERRER